CELEX: 32008R0078
Language: et
Date: 2008-01-21 00:00:00
Title: Nõukogu määrus (EÜ) nr 78/2008, 21. jaanuar 2008 , meetmete kohta, mida komisjonil tuleb aastatel 2008–2013 võtta ühise põllumajanduspoliitika raames loodud kaugseire rakenduste kaudu

30.1.2008   
            
            
               ET
            
            
               Euroopa Liidu Teataja
            
            
               L 25/1
            
         
      NÕUKOGU MÄÄRUS (EÜ) nr 78/2008,
   21. jaanuar 2008,
   meetmete kohta, mida komisjonil tuleb aastatel 2008–2013 võtta ühise põllumajanduspoliitika raames loodud kaugseire rakenduste kaudu
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artikli 37 lõike 2 kolmandat lõiku,
   võttes arvesse komisjoni ettepanekut,
   võttes arvesse Euroopa Parlamendi arvamust, (1)
   
   ning arvestades järgmist:
   
               (1)
            
            
               Vastavalt asutamislepingu artikli 33 lõike 2 punktile a tuleb ühises põllumajanduspoliitikas eriti arvesse võtta põllumajandustegevuse eripära, mis tuleneb põllumajanduse sotsiaalsest struktuurist ning põllumajanduspiirkondade struktuurilistest ja looduslikest erinevustest. Selles suhtes on oluline teabe olemasolu põllumaade ja -kultuuride seisundi kohta, eelkõige ühise turukorralduse haldamiseks. Kaugseire rakendused võimaldavad osaliselt anda selleks vajalikku teavet tingimusel, et need hõlmavad kõiki põllumajandusturgude juhtimises tähtsust omavaid alasid.
            
         
               (2)
            
            
               Aastatel 2004–2007 Euroopa Parlamendi ja nõukogu 22. mai 2000. aasta otsuse nr 1445/2000/EÜ (aerofotograafia ja kaugseire tehnikate rakendamise kohta põllumajandusstatistikas 1999–2003), (2) mida on muudetud, ja eelnevate otsuste, eelkõige nõukogu 26. septembri 1988. aasta otsuse 88/503/EMÜ (põllumajandusstatistika suhtes kohaldatava kaugseire pilootprojekti vastuvõtmise kohta) (3) raames omandatud kogemused võimaldasid jõuda järku, kus saagikuse prognoosimiseks ning põllumaade ja -kultuuride seisundi järelevalveks kasutatav agrometeoroloogiline süsteem on töökorras ja hästi väljaarendatud ning selle tõhusus on tõestatud.
            
         
               (3)
            
            
               Kaugseire on seega tõestanud, et see on ühise põllumajanduspoliitika juhtimise vajadustele vastav lahendus ning et tavapärased põllumajandusstatistika- ja prognoosimissüsteemid kindlaksmääratud vajadusi ei rahulda. Ühtlasi võimaldas see suurendada vaatluste täpsust, objektiivsust, kiirust ja sagedust ning täiustada põllumajanduse prognoosimudeleid, eelkõige piirkondadele kohandatud mudelite loomise abil. Kaugseire võimaldas välja töötada eri- või täiendavad rakendused põllumajandusstatistika koostamiseks või kogumiseks ja saavutada kokkuhoidu seirekulude ja põllumajanduskulude kontrolli alal. Järelikult tuleks sätestada nende kaugseire rakenduste jätkamine Euroopa Põllumajanduse Tagatisfondist (edaspidi „ETF”) aastatel 2008–2013 saadava rahastamise abil vastavalt nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta) (4) artikli 3 lõike 2 punktile e.
            
         
               (4)
            
            
               Ühise põllumajanduspoliitika raames ja kaugseire kaudu võetavate komisjoni meetmete rakendussätteid tuleks siiski kohandada ja ümber korraldada ning eraldada selle süsteemi raames võetud operatiivsed meetmed meetmetest, mille puhul tuleb veel teha uurimis- ja arendustööd. Viimased tuleks seega ette näha eraldi teadus- ja arendustegevuse raamprogrammiga.
            
         
               (5)
            
            
               Lisaks tuleks ette näha, et võetud meetmete tulemusel saadud teave ja prognoosid, mis on komisjoni valduses, oleksid liikmesriikidele kättesaadavad, ning teavitada vahe- ja lõpparuandes Euroopa Parlamenti ja nõukogu võetud kaugseiremeetmete rakendustingimustest ja komisjoni käsutusse antud rahaliste vahendite kasutamisest,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   1. jaanuarist 2008 kuni 31. detsembrini 2013 ühise põllumajanduspoliitika raames kaugseire rakenduste kaudu komisjoni võetavaid meetmeid võib määruse (EÜ) nr 1290/2005 artikli 3 lõike 2 punkti e alusel rahastada (EPK), kui nende meetmete eesmärk on anda komisjonile vahendid:
   
               a)
            
            
               põllumajandusturgude juhtimiseks;
            
         
               b)
            
            
               põllumaade ja -kultuuride seisundi põllumajandusliku järelevalve tagamiseks, et prognoosida eelkõige saagikust ja põllumajandustoodangut;
            
         
               c)
            
            
               punktis b osutatud prognooside kättesaadavuse soodustamiseks;
            
         
               d)
            
            
               agrometeoroloogilise süsteemi tehnoloogiliseks järelevalveks.
            
         2.   Lõikes 1 osutatud meetmed on eelkõige järgmised:
   
               a)
            
            
               ühise põllumajanduspoliitika rakendamiseks ja järelevalveks vajaliku teabe, nimelt satelliidipõhiste ja meteoroloogiliste andmete kogumine või hankimine;
            
         
               b)
            
            
               ruumiliste andmete infrastruktuuri ja veebilehe loomine;
            
         
               c)
            
            
               ilmastikutingimuste alaste eriuuringute teostamine;
            
         
               d)
            
            
               agrometeoroloogiliste ja ökonomeetriliste mudelite ajakohastamine.
            
         Vajaduse korral rakendatakse neid meetmeid tihedas koostöös riiklike laboratooriumide ja asutustega.
   Artikkel 2
   Komisjon teeb artikli 1 lõikes 1 osutatud meetmete tulemusel saadava teabe ja prognoosid liikmesriikidele elektrooniliselt kättesaadavaks.
   Artikkel 3
   Käesoleva määruse rakendussätted võetakse vastu määruse (EÜ) nr 1290/2005 artikli 41 lõikes 3 sätestatud korras, eelkõige käesoleva määruse artiklis 2 osutatud teabe ja prognooside kättesaadavaks tegemise osas.
   Artikkel 4
   Komisjon esitab hiljemalt vastavalt 31. juuliks 2010 ja 31. juuliks 2013 Euroopa Parlamendile ja nõukogule vahe- ja lõpparuande võetud kaugseiremeetmete rakendamise ja käesoleva määruse alusel tema käsutusse antud rahaliste vahendite kasutamise kohta.
   Lõpparuandele lisatakse vajaduse korral ettepanek jätkata neid meetmeid ühise põllumajanduspoliitika raames.
   Artikkel 5
   Käesolev määrus jõustub selle Euroopa Liidu Teatajas avaldamise päeval.
   Määrust kohaldatakse 1. jaanuarist 2008 kuni 31. detsembrini 2013.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. jaanuar 2008
      
         
            Nõukogu nimel
         
         
            eesistuja
         
         I. JARC
         
      
   
   
      (1)  16. jaanuari 2008. aasta arvamus (Euroopa Liidu Teatajas seni avaldamata).
   
      (2)  EÜT L 163, 4.7.2000, lk 1. Otsust on viimati muudetud otsusega 786/2004/EÜ (ELT L 138, 30.4.2004, lk 7).
   
      (3)  EÜT L 273, 5.10.1988, lk 12.
   
      (4)  ELT L 209, 11.8.2005, lk 1. Määrust on viimati muudetud määrusega (EÜ) nr 1437/2007 (ELT L 322, 7.12.2007, lk 1).